Ķīniešu diaspora
Ķīniešu diaspora, arī aizjūras ķīnieši ir ķīniešu izcelsmes personas, kas dzīvo ārpus kontinentālās Ķīnas, Taivānas, Honkongas un Makao. Kopš 2011. gada ārpus Ķīnas dzīvoja vairāk nekā 40,3 miljoni cilvēku. Tradicionālajā ķīniešu apziņā pilsonībai nav izšķirošas nozīmes, daudz svarīgāka ir senču izcelsme. Tas izskaidro ķīniešu kvartāla psiholoģisko fenomenu: kur ir ķīnieši, tur ir Ķīna. Ķīniešu emigranti parasti veido kompaktas apmetnes, saglabā savu kultūru un valodu daudzās paaudzēs un uztur ciešas sociālās un ekonomiskās saites gan diasporā, gan ar dzimteni. Singapūrā (78 %) un Malaizijā (24,6 %) ir vislielākais "aizjūras ķīniešu" iedzīvotāju īpatsvars.